Aqueth salon sonque se daurie quan arribaue eth califa, e alavetz s’alugauen es lampes e era aranha e se daurien totes es hièstres, e eth califa se seiguie en un magnific divan folrat de seda, velot e aur, e ordenaue as cantaires que cantèssen e as musics que toquèssen es sòns esturments; mès çò que s’estimaue mès ère escotar ar illustre cantaire Ishak, qu’es sòns cants e improvisacions admirauen toti.